

Hei uudet toimihenkilöt!

Alla listattuna keskeisimmät toimihenkilöroolit, joita alussa tarvitaan, jotta toiminta saadaan mukavasti rullaamaan. Maksuttomia koulutuksia on runsaasti tarjolla ympäri vuotisesti.

Toivottavaa olisi, että joukkueeseenne saadaan rakennettua toimihenkilötiimi: 2-3 valmentajaa, kaksi joukkueenjohtajaa ja rahastonhoitaja.

Alla linkki meidän nettisivujen toimihenkilösivulle, josta pääset mm. ilmoittautumaan toimihenkilöksi ja toinen linkki kaikkien pelaajien vanhemmille. Valmentajien kannattaa tutustua valmentajien materiaaleihin.

[Toimihenkilöt](https://www.turunnappulaliiga.fi/toimihenkilot/)

[Vanhemmille](https://www.turunnappulaliiga.fi/vanhemmille/)

**Joukkueenjohtaja**

* Joukkueenjohtaja on tärkeä linkki joukkueen vanhempien, toimihenkilöiden ja seuran välillä.
* Joukkueenjohtaja toivottaa uudet pelaajat sekä perheet toimintaan mukanaan ja kertoo joukkueen käytännöistä.
* Joukkueenjohtaja luo joukkueen viestintäkanavan mahdollisimman nopeasti. Kätevin on varmasti Whatsapp. Kannattaa alkuun tehdä ainakin kaksi ryhmää: Toisessa vain toimihenkilöt, jossa keskustellaan toimihenkilöiden kanssa luottamuksella joukkueen toiminnan sisällöstä ja toisessa sitten kaikki joukkueen vanhemmat, jossa voi tiedottaa joukkueen yleisistä asioista ja käytännöistä. Esitelkää teidän toimihenkilöt vanhemmille siinä yleisessä ryhmässä ja laittakaa sinne myös treeniajat.
* Opastaa uudet pelaajat ilmoittautumaan pelaajaksi seuran nettisivuille.
* Järjestää vanhempainpalaverin 2-4 kertaa vuodessa. Vanhempainpalaverissa käsitellään mm. tulevia tapahtumia, mahdollisia talkoita ja muita joukkueen kuulumisia.
* Perustaa joukkueelle [nimenhuuto.comin](https://nimenhuuto.com/) kautta ilmoittautumiskäytäntö. Laittakaa sinne kaikki joukkueenne tiedossa olevat tapahtumat. Täällä pelaajat ja toimihenkilöt voivat ilmoittaa itsensä tapahtumiin. Sivusto on ilmainen.
* Ajantasaisen listan toimintamaksun maksaneista pelaajista yhteystietoineen saat sitä pyytämällä talousjohtajalta Teuvo Mäkiseltä [teuvo.makinen@turinnappulaliiga.fi](mailto:teuvo.makinen@turinnappulaliiga.fi)
* Toimintamaksun maksaneilla on palloliiton vakuutus ja pelilupa

**Valmentaja**

* Joukkueenne alkutaipalella apunanne toimii seuramme starttivalmentaja Julius Karlsson julius.karlsson@turunnappulaliiga.fi. ”Julle” on aktiivisesti apuna teidän kenttätyössänne noin ensimmäisen puolen vuoden - vuoden ajan vetäen treenejä ja tutoroiden teitä. Mikäli Joukkueenne hommat pyörivät erittäin mallikkaasti, niin ohjataan Juliuksen tukea enemmän apua tarvitseviin joukkueisiin. Tietenkin teitä avustavat myös valmennuspäällikkö Pauli Koski [pauli.koski@turunnappulaliiga.fi](mailto:pauli.koski@turunnappulaliiga.fi) ja seurakoordinaattori Miika Weckman [miika.weckman@turunnappulaliiga.fi](mailto:miika.weckman@turunnappulaliiga.fi)
* Seuran linja on, että Turun nappulaliiga tuottaisi teknisesti taitavia ja kamppailevia pelaajia. Keskittykää ensimmäisinä kausina kuljettamiseen jalan eri osilla, käännöksiin käyttäen sisäsyrjää, ulkosyrjää ja jalkapohjaa. Kun pelaajalla ei ole palloa, niin kannustetaan puolustajaa riistämään pallo mahdollisimman nopeasti itselleen. Sisällöistä ja harjoitteista saa vinkkejä sekä apuja Jullelta, Paulilta ja Miikalta.
* Suosikaa harjoituksissa mahdollisimman paljon harjoitteita, joissa on pelaaja+pallo tai pallollinen pelaaja ja puolustava pelaaja. Jonoja tulisi välttää eikä juomassakaan tarvitse käydä kuin kerran tai pari treeneissä. Mikäli teillä on mahdollisuus jakaa lapsia pienempiin ryhmiin, niin näin kannattaa toimia. Pyrkikää pelaamaan loppupeleissäkin 2v2 tai 3v3 pelejä. Näin pelaajat pääsevät osallistumaan peliin ja saadaan enemmän toimintaa, pallokosketuksia ja hyvää meininkiä pelikentälle
* Kannattaa sopia toimihenkilöiden ryhmässä kuka vetää treeneissä minkäkin osion: Kuka on osion päävetäjiä ja ketkä apuvetäjiä.
* Muista olla kannustava, jakaa vuolaasti kehuja ja innostu itsekin hienoista suorituksista.
* Kouluttautumalla tarjoatte lapsille parempia harjoituksia. Turun Nappulaliiga kokee toimihenkilöiden kouluttautumisen sekä kehittymisen tärkeänä osana pelaajapolkua. Olkaa jopa valmiita perumaan yksittäiset tapahtumat tai kysymään vanhemmista apuja, jos sattuisi osumaan koulutustapahtuma samalle ajankohdalle. **Koulutukset ovat pääsääntöisesti ilmaisia valmentajillemme.**

**Rahastonhoitaja**

* tekee tilinavauspyynnön osoitteessa <https://www.turunnappulaliiga.fi/toimihenkilot/rahastonhoitajat/ilmoittaudu-rahastonhoitajaksi/> . Tämän jälkeen rahastonhoitaja saa kutsun tulla konttorille tunnistettavaksi.
* Rahastonhoitaja seuraa ja valvoo joukkueen maksuliikennettä. Pelaajat käyttävät joukkueen sisäisissä maksuissakin seuralta saamaansa viitenumeroa, jolla maksavat myös toimintamaksun. Joukkueen sisäisissä maksuissa voi myös käyttää viestikentässä pelaajan nimeä.
* Maksaa joukkueen laskut. Esimerkiksi turnausmaksut, pelinohjaajamaksut, varustemaksut ym..
* joukkue vastaa pelinohjaaja- ja tuomarimaksuista
* Mukana tekemässä tilinpäätöstä kalenterivuoden alussa menneestä vuodesta.
* *Tilintarkastukseen tarvitaan kaksi tilintarkastajaa joukkueen vanhemmista.*
* talousjohtaja Teuvo Mäkinen [teuvo.mäkinen@turunnappulaliiga.fi](mailto:teuvo.mäkinen@turunnappulaliiga.fi) auttaa teitä kaikissa talousasioissa
* Seuran päätili on FI60 4108 0012 9364 83 ja pankkimme on OmaSp.
* jokaisella pelaajallamme on oma henkilökohtainen viitenumero maksuja varten. Viitenumero on sama, jolla pelaajan toimintamaksu on maksettu. Viitettä käytetään myös BOOSTII-järjestelmässä.

**Yhteisesti sovittavia asioita**

* Kuka toimihenkilö ilmoittaa joukkueet turnauksiin ja sisäiseen sarjaan
* Kuka päivittää harjoitus- ja peliaikataulut
* Kuka hoitaa pelinohjaajan peleihin
* Kuka tai ketkä katsovat vapaita harjoitusvuoroja.
* kuka tai ketkä seuraavat viikoittain Timmistä, että oma vuoro on voimassa
* kuka tai ketkä peruvat mahdollisen käyttämättömän vuoron 7 vuorokautta ennen toimistolle. Ulkokentät ja jalkapallohalli valmennuspäällikölle ja sisäsalit seurakoordinaattorille. Huomaa, ettei viikonloppupäivistä.
* Kuka tai ketkä hoitavat mahdolliset varustetilaukset
* kuka pitää huolen joukkueen ensiaputarvikkeista (puhdistusaine, laastari, vanhempien puhelinnumerot ym.)

**Mistä löytyy lisää harjoitusvuoroja?**

* Vuorolakanan seuramme ulkokenttä- ja hallivuoroista löydät nettisivujemme [Vapaat vuorot -osiosta](https://www.turunnappulaliiga.fi/meidan-seura/olosuhteet/vapaat-vuorot/). Varaukset Pauli Koskelle
* Kaupungin liikuntatilat, kuten koulujen salit ja ulkokentät sekä Impivaaran jalkapallohallin, löydätte [Timmistä](https://timmi.turku.fi/WebTimmi/;jsessionid=888A837BD4E61063DD46BF67039F8281#/1). Valkoisella pohjalla olevat vuorot ovat vapaita vuoroja. Salivaraukset Miika Weckmanille.
* Huomaattehan, että toiminnoillemme on asetettu tietty katto kaupungin maksullisille liikuntapaikoille, jotka sisältyvät pelaajan toimintamaksuun. Mikäli joukkue haluaa lisävuoron maksulliselle liikuntapaikalle, niin joukkue vastaa lisävuoron kustannuksista itse. Maksuttomilla liikuntapaikoilla voi harjoitella rajattomasti. [Linkki 2025 liikuntatilojen hinnastoon.](https://www.turku.fi/liikunta/liikuntatilojen-hinnasto)

**Harjoitusvarusteet**

* Aluejoukkueen harjoituksiin voi osallistua itselleen mieluisessa urheiluvarustuksessa. Pakollisia kuitenkin ovat alustalle sopivat jalkapallokengät, pitkät jalkapallosukat, säärisuojat ja oma pallo.
* Turun Nappulaliiga suosittelee pelaajiaan hankkimaan seuramalliston mukaiset siniset Adidaksen shortsit ja sukat. Sukat voivat olla myös aluejoukkueen pelipaidan väriset. Varusteet tulee hankkia Intersport Hansasta, joka on luotettava yhteistyökumppanimme.
* Seuran tapahtumiin ei voi pukeutua paikallisten muiden turkulaisten seurojen varustuksessa (poikkeuksena kahden viikon kokeilujakso).
* Kannattaa suosia joukkuetilauksia ja näistä saat lisätietoa [teuvo.makinen@turunnappulaliiga.fi](mailto:teuvo.makinen@turunnappulaliiga.fi) .

**Pelipaidat**

Pelipaidat ovat Turun Nappulaliigan omaisuutta ja niistä on pidettävä hyvää huolta. Toimintamaksun maksanut pelaaja saa käyttöönsä seuralta pelipaidan. Pelipaitoja voi olla muutama ylimääräinen valmentajalla tai joukkueenjohtajalla, jos ja kun joukkueeseen liittyy uusia pelaajia. Mikäli joukkue haluaa ostaa itselleen omat paidat, se tosiaankin tehdään omakustanteisesti. Itse ostettuihin pelipaitoihin voi painattaa nimen ja vaikka oman joukkueen sponsoreita. Lisätiedot [teuvo.makinen@turunnappulaliiga.fi](mailto:teuvo.makinen@turunnappulaliiga.fi) .

Antakaa paita vasta, kun toimintamaksu on suoritettu

**Harjoitustoiminta**

Aluejoukkueet harjoittelevat lähikentillä ja talvisin lähikoulujen saleissa. Kesäisin joukkueelle kuuluu kaksi harjoitusvuoroa viikossa ja talvella yksi. Joukkue voi tiedustella omakustanteisesti maksettavaa hallivuoroa valmennuspäälliköltä [pauli.koski@turunnappulaliiga.fi](mailto:pauli.koski@turunnappulaliiga.fi)

Seura jakaa vuorot alueille keväisin ja syksyisin.

**Pelitoiminta**

Aluejoukkueemme pelaavat Turun Nappulaliigassa ympärivuotisesti Turussa. Keväästä syksyyn pelaamme OmaSp -Kesäsarjaa ja talvisin siirrymme sisälle pelaamaan kahdessa vanhimmassa ikäluokassa jalkapalloa ja nuorimmissa ikäluokissa futsalia Uuni Pizzeria – Talvisarjaa.

Kesäsarjassa pelaamme huhtikuussa avausviikonlopun ja varsinaiset pelit pelataan viikolla maanantaista torstaiseen. Kevätkierros on tarkoitus päättää juhannusviikolla. Talvisarjan pelit pelataan viikonloppu aamuisin alkaen joulu-tammikuussa aina maaliskuun loppuun saakka.

Seuramme ja joukkueemme järjestävät useita turnauksia vuoden aikana ja kannustamme joukkueita myös hieman matkustamaan toisille paikkakunnille pelaamaan.

**Seuran viestintäkanavat toimihenkilöille**

Seuramme käyttää viestinnässä sähköpostia ja Whatsapp:ia. Sähköpostia lähetämme kerran viikossa perjantaisin. Perjantaiposti nimellä tunnetussa postissa kerromme ajankohtaisista asioista.

Whatsapp:issa meillä on eri ryhmiä ikäluokille, toiminnoille ja toimihenkilöille. Kaikki ryhmät kuuluvat TuNL -yhteisöön. Whatsappia käytämme päivittäin viestinnässämme.

Pidättehän huolta, että joukkueestanne ainakin yksi henkilö on mukana tarvittavissa ryhmissä.

**Joukkueen varainkeruu**

Joukkue voi kerätä varoja yhdessä vanhempainpalaverissa sovittuja hankintoja/menoja varten. Joukkue voi pitää buffetia omissa pelitapahtumissa, tehdä talkoita, hankkia itselleen tukijoita tai kerätä jonkinlainen ”joukkuemaksu”. Nämä yhteiset varat ovat kaikkien käytettävissä joukkueen menoihin.

**TuNL henkilöstö ja toimenkuvat**

**Toiminnanjohtaja**

Hanna Salama

Sähköposti [hanna.salama@turunnappulaliiga.fi](mailto:hanna.salama@turunnappulaliiga.fi)   
040 1252765

mm. seuran yleinen toiminta, myynti ja markkinointi

**Talousjohtaja**

Teuvo Mäkinen

Sähköposti [teuvo.makinen@turunnappulaliiga.fi](mailto:teuvo.makinen@turunnappulaliiga.fi)

040 8377775

Pelaajarekisteri, pelaajarekisteröinti, talous, varusteet, rahastonhoitajien tuki

**Seurakoordinaattori**

Miika Weckman    
Sähköposti: [miika.weckman@turunnappulaliiga.fi](mailto:miika.weckman@turunnappulaliiga.fi)     
040-8332492

mm. viestintä, vakuutus- ja lisenssiasiat, uusien pelaajien yhteydenotot, aluetoiminta, salivaraukset, joukkueenjohtajien tuki.

**Valmennuspäällikkö**

Pauli Koski p. 040-5540809    
Sähköposti: [pauli.koski@turunnappulaliiga.fi](mailto:pauli.koski@turunnappulaliiga.fi)

mm. seuran valmennuksen kehittäminen ja valmentajien koulutuksista vastaaminen.   
alue- ja edustusjoukkueiden toiminnasta vastaaminen, taito- ja jalkapallokoulut. Seuran kenttävuorot.

**Alue- ja tyttöjoukkuekoordinaattori**

Julius Karlsson p. 050-3015985

Sähköposti [julius.karlsson@turunnappulaliiga.fi](mailto:julius.karlsson@turunnappulaliiga.fi)   
mm. seuran aloittelevat joukkueet, Taitokouluvalmentaja

